CELEX: 32008D0293
Language: sk
Date: 2008-04-04 00:00:00
Title: 2008/293/ES: Rozhodnutie Komisie zo 4. apríla 2008 , ktorým sa mení a dopĺňa rozhodnutie 2006/784/ES, ktorým sa schvaľujú spôsoby klasifikácie jatočne opracovaných tiel ošípaných vo Francúzsku [oznámené pod číslom K(2008) 1235]

10.4.2008   
            
            
               SK
            
            
               Úradný vestník Európskej únie
            
            
               L 98/16
            
         
      ROZHODNUTIE KOMISIE
   
   zo 4. apríla 2008,
   ktorým sa mení a dopĺňa rozhodnutie 2006/784/ES, ktorým sa schvaľujú spôsoby klasifikácie jatočne opracovaných tiel ošípaných vo Francúzsku
   [oznámené pod číslom K(2008) 1235]
   (Iba francúzske znenie je autentické)
   (2008/293/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 3220/84 z 13. novembra 1984, ktorým sa určuje stupnica Spoločenstva pre klasifikáciu trupov z ošípaných (1), a najmä na jeho článok 5 ods. 2,
   keďže:
   
               (1)
            
            
               Rozhodnutím Komisie 2006/784/ES (2) sa povoľuje päť metód klasifikácie jatočne opracovaných tiel ošípaných vo Francúzsku. [Capteur Gras/Maigre – Sydel (CGM), CSB Ultra-Meater, méthode manuelle (ZP), Autofom, UltraFom 300].
            
         
               (2)
            
            
               Francúzsko požiadalo Komisiu o povolenie dvoch nových metód klasifikácie jatočných tiel ošípaných a predložilo výsledky svojich pokusných pitiev v druhej časti protokolu ustanoveného v článku 3 ods. 3 nariadenia Komisie (EHS) č. 2967/85 z 24. októbra 1985, ktorým sa ustanovujú podrobné pravidlá uplatňovania stupnice Spoločenstva na klasifikáciu jatočne opracovaných tiel ošípaných (3).
            
         
               (3)
            
            
               Na základe posúdenia tejto žiadosti sa dospelo k názoru, že podmienky na povolenie týchto klasifikačných metód sú splnené.
            
         
               (4)
            
            
               Rozhodnutie 2006/784/ES by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Riadiaceho výboru pre bravčové mäso,
            
         PRIJALA TOTO ROZHODNUTIE:
   Článok 1
   Rozhodnutie 2006/784/ES sa mení a dopĺňa takto:
   
               1.
            
            
               Do článku 1 ods. 1 sa dopĺňajú tieto písmená f) a g):
               
                           „f)
                        
                        
                           prístroj ‚CSB Image-Meater‘ a súvisiace metódy posudzovania podrobne opísané v časti 6 prílohy.
                        
                     
                           g)
                        
                        
                           prístroj ‚VCS 2000‘ a súvisiace metódy posudzovania podrobne opísané v časti 7 prílohy.“
                        
                     
         
               2.
            
            
               Príloha sa mení a dopĺňa v súlade s prílohou k tomuto rozhodnutiu.
            
         Článok 2
   Toto rozhodnutie je určené Francúzskej republike.
   
      V Bruseli 4. apríla 2008
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. ES L 301, 20.11.1984, s. 1. Nariadenie naposledy zmenené a doplnené nariadením (ES) č. 3513/93 (Ú. v. ES L 320, 22.12.1993, s. 5).
   
      (2)  Ú. v. EÚ L 318, 17.11.2006, s. 27. Rozhodnutie zmenené a doplnené rozhodnutím 2007/510/ES (Ú. v. EÚ L 187, 19.7.2007, s. 47).
   
      (3)  Ú. v. ES L 285, 25.10.1985, s. 39. Nariadenie naposledy zmenené a doplnené nariadením (ES) č. 1197/2006 (Ú. v. EÚ L 217, 8.8.2006, s. 6).
   
      PRÍLOHA
      Do prílohy k rozhodnutiu 2006/784/ES sa dopĺňajú tieto časti 6 a 7:
      
         „ČASŤ 6
         CSB Image Meater
         
                     1.
                  
                  
                     Klasifikácia jatočných tiel ošípaných sa vykonáva pomocou prístroja známeho ako ‚CSB Image-Meater‘.
                  
               
                     2.
                  
                  
                     Prístroj CSB Image-Meater konkrétne pozostáva z videokamery a počítača vybaveného kartou obrazovej analýzy, obrazovkou, tlačiarňou, riadiacim mechanizmom, meracím mechanizmom a rozhraniami. Všetkých 11 premenných sa meria prístrojom Image-Meater na deliacom reze: namerané hodnoty sa centrálnou jednotkou prepočítajú na odhadovaný podiel chudého mäsa v percentách.
                  
               
                     3.
                  
                  
                     Obsah chudého mäsa jatočného tela sa vypočíta na základe tohto vzorca:
                     
                                 Ŷ =
                              
                              
                                 64,40 – 0,129 G – 0,187 MG – 0,068 VaG + 0,003 VbG – 0,368 EG + 0,036 V + 0,032 MV – 0,024 VaV + 0,034 VbV – 0,024 VcV + 0,022 VdV
                              
                           kde
                     
                                 Ŷ
                              
                              
                                 =
                              
                              
                                 odhadovaný podiel chudého mäsa jatočného tela v percentách,
                              
                           
                                 G
                              
                              
                                 =
                              
                              
                                 hrúbka tuku meraná pomocou metódy (ZP): najmenšia hrúbka tuku (vrátane kože) na svale gluteus medius v milimetroch,
                              
                           
                                 MG
                              
                              
                                 =
                              
                              
                                 priemerná hrúbka tuku na svale gluteus medius v milimetroch,
                              
                           
                                 VaG
                              
                              
                                 =
                              
                              
                                 priemerná hrúbka tuku na lumbálnom stavci ‚a‘ v milimetroch,
                              
                           
                                 VbG
                              
                              
                                 =
                              
                              
                                 priemerná hrúbka tuku na lumbálnom stavci ‚b‘ v milimetroch,
                              
                           
                                 EG
                              
                              
                                 =
                              
                              
                                 priemerná hrúbka tuku na vonkajšej subkutánnej vrstve tuku nad lumbálnymi stavcami ‚a‘ až ‚d‘ v milimetroch,
                              
                           
                                 V
                              
                              
                                 =
                              
                              
                                 hrúbka svaloviny meraná pomocou metódy (ZP): minimálna hrúbka svaloviny medzi predným okrajom svalu gluteus medius a dorzálnou časťou miechového kanálika v milimetroch,
                              
                           
                                 MV
                              
                              
                                 =
                              
                              
                                 priemerná hrúbka tuku lumbálnych svalov gluteus medius v milimetroch,
                              
                           
                                 VaV
                              
                              
                                 =
                              
                              
                                 priemerná hrúbka svaloviny na lumbálnom stavci ‚a‘ v milimetroch,
                              
                           
                                 VbV
                              
                              
                                 =
                              
                              
                                 priemerná hrúbka svaloviny na lumbálnom stavci ‚b‘ v milimetroch,
                              
                           
                                 VcV
                              
                              
                                 =
                              
                              
                                 priemerná hrúbka svaloviny na lumbálnom stavci ‚c‘ v milimetroch,
                              
                           
                                 VdV
                              
                              
                                 =
                              
                              
                                 priemerná hrúbka svaloviny na lumbálnom stavci ‚d‘ v milimetroch.
                              
                           Vzorec platí pre jatočné telá s hmotnosťou od 45 do 125 kg.
                  
               ČASŤ 7
         VCS 2000
         
                     1.
                  
                  
                     Klasifikácia jatočne opracovaných tiel ošípaných sa vykonáva pomocou prístroja ‚VCS 2000‘.
                  
               
                     2.
                  
                  
                     Prístroj VCS 2000 je založený na digitálnej obrazovej analýze. Hlavnými komponentmi sú tri kamery, lampy, počítač určený na obrazovú analýzu, počítačový server a polohovadlá. V prvej pozícii zachytí kamera obraz vonkajšej časti stehna. V druhej pozícii zachytia dve kamery deliaci rez. Z obrázkov sa extrahuje 40 premenných. Týmito premennými sú najmä hrúbky, šírky, dĺžky a povrchy. Namerané hodnoty sa centrálnou jednotkou prepočítajú na odhadované percento chudého mäsa.
                  
               
                     3.
                  
                  
                     Obsah chudého mäsa jatočných tiel sa vypočíta na základe 40 premenných podľa tohto vzorca:
                     
                                 Ŷ =
                              
                              
                                 122,458 + 0,05805 * X1 + 0,01449 * X2 – 0,02996 * X3 – 0,001585 * X4 – 39,297 * X5 – 47,553 * X6 + 38,877 * X7 – 0,1013 * X8 + 0,00004308 * X9 – 817,242 * X10 + 10,135 * X11 + 15,277 * X12 – 25,777 * X13 – 90,738 * X14 + 0,0005792 * X15 + 2,743 * X16 – 0,06866 * X17 + 3,511 * X18 – 0,1681 * X19 – 0,007867 * X20 – 0,1082 * X21 – 0,01290 * X22 + 0,02957 * X23 + 0,03856 * X24 – 0,003353 * X25 – 0,03378 * X26 – 0,01661 * X27 + 2,368 * X28 – 0,3133 * X29 – 0,01386 * X30 – 0,02100 * X31 – 0,01908 * X32 – 0,02442 * X33 + 0,06009 * X34 – 0,007792 * X35 – 2,598 * X36 – 7,632 * X37 – 0,004848 * X38 – 0,9099 * X39 – 20,514 * X40
                              
                           kde
                     Ŷ = odhadovaný podiel chudého mäsa jatočného tela v percentách,
                     X1, X2 … X40 sú premenné namerané prístrojom VCS 2000.
                     Opisy premenných a štatistickej metódy možno nájsť v časti II protokolu Francúzska, ktorý bol odovzdaný Komisii v súlade s článkom 3 ods. 3 nariadenia (EHS) č. 2967/85.
                     Vzorec platí pre jatočné telá s hmotnosťou od 45 do 125 kg.“